Curry mee

Ang curry mee (; ) ay isang maanghang na sinabawang pansit sa Maritimong Timog-silangang Asya na sinasahugan ng samu't saring sangkap. Sa Johor at Singapura, tinatawag itong  curry laksa (; ) minsan. Sa Malasya at Singapura, may maraming uri ng ulam, kasama rito ang mga paghahanda na may mas tuyo o mas malapot na sarsa.

Paghahanda
Binubuo ang tipikal na paghahanda ng Malasyo/Singapurenseng curry mee ng manipis at dilaw na pansit o bihon na nilubog sa maanghang na sabaw na pinasarap ng gata, at sinasabayan ng sili o sarsang sambal. Kabilang sa mga sahog na maaaring ilagay ang manok, sugpo, pusit lumot, sigay, itlog, mga piraso ng pinritong tokwapap, pinritong foo chuk (balat ng tokwa), sitaw, toge at dahon ng menta.

Sa Malasya at Singapura, kadalasang may baboy ang istilong-Tsino na paghahanda, katulad ng pinritong taba at mga kubo ng kortang dugo ng baboy (parang Betamax). Alinsunod sa mga halal na batas sa pagkain, walang baboy sa curry mee na hinahanda para sa mga suking Muslim.

Mga baryante
May dalawang bersiyon na masusumpungan sa Penang, isang lalawigan sa hilaga ng Malasya, na nag-iiba mula sa bersiyong Singapurense sa timog: isang bersiyon na may matingkad na kahel na karing manok, o isang bersiyon na may maputla at malabnaw na gata na kilala bilang puting curry mee. Sikat ang kabisera nito, George Town, dahil sa curry mee nito, na kinokonsiderang paborito ng mga lokal na residente. Kilala ang isang kalimi-liming tindahan sa lugar ng Ayer Itam, na pinatakbo ng dalawang magkapatid na babae sa loob ng mahigit 70 taon, dahil sa kanilang bersiyon ng ulam at naging tanyag sa lokal na kultura ang mga tagapagtatag nito.

Sa ilang uri nitong ulam, inihahanda ito na may sarsa na mas tuyo at mas malapot. Kilala ang lungsod ng Ipoh sa estadong Perak dahil sa kanilang tuyong pansit kari, na kadalasang nilalagayan ng mga piraso ng nilutong manok, char siu o inihaw na baboy.

Mayroon ding lasang curry mee para sa komersyal na instant pansit. Sumikat sa hatirang pangmadla ang mga kakaibang baryante, katulad ng pagpapakulo ng tatak-Maggi na instant curry mee kasabay ng Milo powder o paghahain nito kasabay ng KitKat.

 Mga sanggunian 

Kategorya:Lutuing Malayo
Kategorya:Pagkaing kalye
Kategorya:Lutuing Singapurense